

NADLIMITNÁ ZÁKAZKA

**Verejná súťaž**

postupom podľa § 66 zákona č. 343/2015 Z. z. o verejnom obstarávaní a

o zmene a doplnení niektorých zákonov v znení neskorších predpisov

**SÚŤAŽNÉ PODKLADY**

na predmet zákazky

**Súbor prístrojov pre vysokorýchlostnú PCR a**

**k nemu prináležiaci spotrebný materiál**

**pre projekt IPMVDCov**

(TOVARY)

Schválil:

V Košiciach dňa 03. 12. 2021

..........................................................

prof. RNDr. Pavol Sovák, CSc.

rektor UPJŠ v Košiciach

Súlad súťažných podkladov so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „*zákon o verejnom obstarávaní*“) potvrdzuje:

V Košiciach dňa 03. 12. 2021

..............................................................

Mgr. Tatiana Görčöšová

referent pre verejné obstarávanie

# OBSAH SÚŤAŽNÝCH PODKLADOV

#### ČASŤ A.1 POKYNY PRE UCHÁDZAČOV

1. Identifikácia verejného obstarávateľa
2. Úvodné ustanovenia
3. Podmienky používania elektronických zariadení
4. Dostupnosť dokumentov
5. Predmet zákazky
6. Rozdelenie predmetu zákazky
7. Miesto a lehota dodania predmetu zákazky
8. Zdroj finančných prostriedkov
9. Predpokladaná hodnota zákazky
10. Vyhotovenie ponuky
11. Jazyk ponuky
12. Variantné riešenie
13. Mena a ceny uvádzané v ponuke, mena finančného plnenia
14. Zábezpeka ponuky
15. Obsah ponuky
16. Ponuka uchádzača
17. Náklady na ponuku
18. Oprávnenie predložiť ponuku
19. Predloženie ponuky a stiahnutie ponuky
20. Lehota na predkladanie ponúk
21. Lehota viazanosti ponuky
22. Komunikácia medzi verejným obstarávateľom a záujemcami/uchádzačmi
23. Vysvetľovanie súťažných podkladov
24. Obhliadka miesta dodania predmetu zákazky
25. Otváranie ponúk
26. Posúdenie splnenie podmienok účasti
27. Vysvetľovanie dokladov na preukázanie splnenie podmienok účasti
28. Vylúčenie uchádzača
29. Posúdenie a vyhodnotenie ponúk
30. Vysvetľovanie ponúk, odôvodnenie mimoriadne nízkej ponuky
31. Oprava matematických chýb
32. Vylúčenie ponuky
33. Elektronická aukcia
34. Informácia o výsledku vyhodnotenia ponúk
35. Uzavretie rámcovej dohody
36. Zrušenie použitého postupu zadávania zákazky
37. Revízne postupy
38. Dôvernosť procesu verejného obstarávania
39. Záverečné ustanovenia

#### Príloha č. 1 PODMIENKY ÚČASTI UCHÁDZAČOV

1. Podmienky účasti týkajúce sa osobného postavenia
2. Podmienky účasti týkajúce sa ekonomického a finančného postavenia
3. Podmienky účasti týkajúce sa technickej spôsobilosti alebo odbornej spôsobilosti
4. Jednotný európsky dokument k preukázaniu splnenia podmienok účasti
5. Posúdenie splnenia podmienok účasti uchádzačov vo verejnom obstarávaní

#### Príloha č. 2 OPIS PREDMETU ZÁKAZKY

1. Stručný opis predmetu zákazky
2. Množstvo a rozsah predmetu zákazky
3. Spôsob plnenia predmetu zákazky
4. Osobitné požiadavky
5. Hodnotenie ponúk
6. Využitie subdodávateľov

Príloha č. 1 Technická špecifikácia predmetu zákazky

#### Príloha č. 3 KRITÉRIUM NA VYHODNOTENIE PONÚK A PRAVIDLÁ ICH UPLATNENIA

1. Kritérium na vyhodnotenie ponúk a pravidlá ich uplatnenia
2. Pravidlá na uplatňovanie kritéria
3. Identifikácia úspešného uchádzača
4. Elektronická aukcia

#### Príloha č. 4 NÁVRH OBCHODNÝCH PODMIENOK DODANIA PREDMETU ZÁKAZKY

Návrh obchodných podmienok uchádzača – Rámcová dohoda s prílohami

**Príloha č. 5 časť (Cenová ponuka)**

**Príloha č. 6 VZORY PREDKLADANÝCH DOKLADOV K SÚŤAŽNÝM PODKLADOM**

NADLIMITNÁ ZÁKAZKA

**Verejná súťaž**

postupom podľa § 66 zákona č. 343/2015 Z. z. o verejnom obstarávaní a

o zmene a doplnení niektorých zákonov v znení neskorších predpisov

**SÚŤAŽNÉ PODKLADY**

na predmet zákazky

**Súbor prístrojov pre vysokorýchlostnú PCR a**

**k nemu prináležiaci spotrebný materiál**

**pre projekt IPMVDCov**

(TOVARY)

**POKYNY PRE UCHÁDZAČOV**

Košice, december 2021

**1 IDENTIFIKÁCIA VEREJNÉHO OBSTARÁVA**

Názov organizácie: **Univerzita Pavla Jozefa Šafárika v Košiciach**

Sídlo organizácie: Šrobárova 2, 041 80 Košice Krajina: Slovenská republika

IČO: 00397768

URL: [www.upjs.sk](http://www.upjs.sk/)

Kontaktná osoba: Mgr. Tatiana Görčöšová

Telefón: +421 55 234 1142, 0907 360 124

e-mail: [tatiana.gorcosova@upjs.sk](mailto:tatiana.gorcosova@upjs.sk)

Adresa hlavnej stránky verejného obstarávateľa: <https://www.upjs.sk/>

Adresa stránky profilu verejného obstarávateľa (URL): <https://www.uvo.gov.sk/profily/-/profil/pdetail/1036>

Adresa stránky, kde je možný prístup k dokumentácii VO: <https://eo.eks.sk/ElektronickaTabula/Detail/>2421

**2 ÚVODNÉ USTANOVENIA**

* 1. Nadlimitná zákazka zadávaná postupom verejnej súťaže podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

* 1. Zadávanie tejto zákazky vrátane realizácie elektronickej aukcie sa realizuje systémom Elektronické obstarávanie (EO), ktorý je súčasťou Elektronického kontraktačného systému (ďalej spoločne iba „EKS“).
  2. EKS je informačný systém prostredníctvom, ktorého verejný obstarávateľ podľa § 7 ods. 1 písm. d) zákona o verejnom obstarávaní zadáva zákazky v súlade so zákonom. Elektronická podpora procesov (ďalej len „EPP“) je jeden zo subsystémov EKS. Podrobnejšie informácie sú uvedené vo Všeobecných podmienkach (VP) elektronického obstarávania (v aktuálnom znení), ktoré sú verejne prístupné v rámci systému EKS (ďalej len „VP EO“).
  3. Komunikácia a výmena informácií medzi verejným obstarávateľom a záujemcami/uchádzačmi sa uskutočňuje v slovenskom jazyku v písomnej forme výhradne prostredníctvom modulu elektronického obstarávania elektronického kontraktačného systému (ďalej len „EO EKS“), ktorý spĺňa všetky požiadavky stanovené podľa § 20 zákona o verejnom obstarávaní.
  4. Webové sídlo informačného systému EKS, prostredníctvom ktorého sa verejné obstarávanie realizuje je: [http://eo.eks.sk.](http://eo.eks.sk/)
  5. Každý, kto ako záujemca má záujem o účasť vo verejnom obstarávaní alebo chce predložiť ponuku a nie je registrovaný v EKS, je povinný sa registrovať v EKS na adrese [https://portal.eks.sk/Sprava Dodavatelov/RegistraciaDodavatela/ZiadostORegistraciu.](https://portal.eks.sk/Sprava%20Dodavatelov/RegistraciaDodavatela/ZiadostORegistraciu.)
  6. Hospodársky subjekt pri registrácii nemusí byť zapísaný v Zozname hospodárskych subjektov ani v Registri partnerov verejného sektora.
  7. Podmienky Identifikácie a Autentifikácie záujemcu/uchádzača sú uvedené vo VP EO.
  8. Postupy a úkony verejného obstarávateľa a uchádzača neupravené v týchto súťažných podkladoch a v Oznámení o vyhlásení verejného obstarávania sa budú riadiť výlučne podľa zákona o verejnom obstarávaní.
  9. Predložením svojej ponuky uchádzač v plnom rozsahu a bez výhrad akceptuje všetky podmienky verejného obstarávateľa, týkajúce sa nadlimitnej zákazky bez využitia elektronického trhoviska, uvedené v Oznámení o vyhlásení verejného obstarávania a v týchto súťažných podkladoch.
  10. Je potrebné, aby si uchádzač dôkladne preštudoval súťažné podklady a dodržal všetky pokyny, formuláre, zmluvné ustanovenia a ďalšie špecifikácie uvedené v týchto súťažných podkladoch.

1. **PODMIENKY POUŽÍVANIA ELEKTRONICKÝCH ZARIADENÍ**
   1. Na používanie EKS, ako aj jeho subsystému EPP je potrebné splnenie nasledujúcich technických požiadaviek:

Aktuálne verzie prehliadačov: Internet Explorer, Mozilla Firefox, Google Chrome.

Ďalšie technické požiadavky:

* + - prehliadač so zapnutým javascript a cookies,
    - prehliadač bez prídavných zásuvných modulov (plug-in, add-on), ktoré modifikujú vykonávanie a renderovanie aplikácie alebo zasahujú do http headers,
    - operačný systém počítača bez vírusov, malware a spyware, ktoré zasahujú do http komunikácie,
    - počítač pripojený k sieti Internet bez blokovania alebo modifikovania http protokolu s terminovaním ssl spojenia na klientovi,
    - rozlíšenie obrazovky minimálne 1024 x 768 bodov,
    - prehliadač PDF súborov.

**4 DOSTUPNOSŤ DOKUMENTOV**

* 1. Dokumenty potrebné na vypracovanie ponuky a na preukázanie splnenia podmienok účasti (Oznámenie o vyhlásení verejného obstarávania, súťažné podklady a iná sprievodná dokumentácia) sú podľa zákona o verejnom obstarávaní verejne, bezodplatne, neobmedzene, úplne a priamo prístupné na Elektronickej tabuli v rámci systému EKS a predmetného verejného obstarávania, od uverejnenia Oznámenia o vyhlásení verejného obstarávania. Časti súťažných podkladov, ktoré majú byť súčasťou ponuky uchádzača a záujemca/uchádzač ich bude povinný pri vypracovaní ponuky upravovať, sú uverejnené podľa prvej vety v editovateľnej podobe.
  2. Ak prístup k dokumentom, potrebným na vypracovanie ponuky a na preukázanie splnenia podmienok účasti alebo ich časti nebude možné poskytnúť podľa zákona z dôvodu ochrany dôverných informácií, verejný obstarávateľ uvedie v Oznámení o vyhlásení verejného obstarávania opatrenia, ktoré sa vyžadujú na ochranu dôverných informácií a informáciu, ako možno získať prístup k príslušnému dokumentu.

1. **PREDMET ZÁKAZKY**

#### Názov zákazky:

#### *Súbor prístrojov pre vysokorýchlostnú PCR a k nemu prináležiaci spotrebný materiál pre projekt IPMVDCov*

#### 

#### Stručný opis predmetu zákazky:

Predmetom zákazky je dodanie súboru prístrojov pre vysokorýchlostnú PCR a k ním prináležiaci spotrebný materiál potrebný na vykonanie nezávislého výskumu a vývoja definovaného v projekte Operačného programu Integrovaná infraštruktúra. Súčasťou zákazky je doprava, vybalenie, uloženie, montáž zariadenia do priestorov verejného obstarávateľa vrátane zaškolenia odborného personálu, uvedenie do prevádzky, technická dokumentácia, návod na obsluhu v slovenskom resp. českom jazyku a odstránenie a odvoz obalového materiálu, servisná oprava a údržba počas záručnej doby a ďalšie náklady súvisiace s dodaním predmetu zákazky podľa požiadavky verejného obstarávateľa.

Podrobné vymedzenie predmetu zákazky je uvedené v Prílohe č. 2 *Opis predmetu zákazky* súťažných podkladov.

Číselný kód podľa Spoločného Slovníka obstarávania (CPV):

Hlavný predmet zákazky

33100000-1 Zdravotnícke vybavenie

Doplňujúce predmety

33124000-5 Diagnostické a rádiodiagnostické prístroje a spotrebný materiál

50400000-9 Opravy a údržba lekárskych a presných zariadení

51410000-9 Inštalácia lekárskych zariadení

60000000-8 Dopravné služby (bez prepravy odpadu)

**6** **ROZDELENIE PREDMETU ZÁKAZKY**

Predmet zákazky nie je rozdelený na samostatné časti. Uchádzač musí predložiť ponuku na celý rozsah predmet zákazky.

**Odôvodnenie:**

Ako vyplýva z opisu predmetu zákazky, predmetom tejto zákazky je dodanie prístrojov pre vysokorýchlostnú PCR a k ním prináležiaceho spotrebného materiálu potrebného na vykonanie nezávislého výskumu a vývoja. Ide o dodanie súboru vysoko kvalitných a náročných prístrojov slúžiacich pre vedu a výskum, ktoré z hľadiska funkčnej, časovej, miestnej a technickej špecifikácie sú navzájom kompatibilné, jednotlivé prístroje pozostávajú z množstva vzájomných väzieb, ktoré z nich vytvárajú jeden ucelený produkt, jednu logickú skupinu tovarov, používaných verejným obstarávateľom na rovnaký účel plnenia. Prístrojové moduly využívajú rovnakú infraštruktúru, rovnaké časti databáz a rovnaké číselníky, zároveň je potrebné zabezpečiť pravidelnú záručnú a pozáručnú údržbu a servis, čo musí byť spravované jedným subjektom zodpovedným za celkový chod. Prípadné rozdelenie na časti alebo vyhlásenie viacerých verejných obstarávaní neznamená rozšírenie potenciálneho relevantného trhu. Na hospodárskom trhu existuje dostatok hospodárskych subjektov, ktoré sú zároveň malými a strednými podnikmi a sú schopné predložiť ponuku a zabezpečiť plnenie predmetu zákazky v súlade s požiadavkami verejného obstarávateľa. Najmä s ohľadom na miestne, vecné, funkčné aj časové väzby a charakter  predmetu zákazky by bolo rozdelenie predmetu zákazky po technickej stránke nelogické, neúčelné, nehospodárne až objektívne nerealizovateľné.

Vzhľadom na vyššie uvedené je preto nemožné naplniť účel verejného obstarávania rozdeľovaním predmetu zákazky na jednotlivé prístroje a komponenty z toho dôvodu, že by tak nikdy nebolo možné predísť riziku, že samostatne obstarané prístroje,  komponenty a k nim prináležiaci materiál bude technicky funkčný, kompatibilný a samozrejme bezpečný. Druhým podstatným argumentom pre nerozdeľovanie predmetu zákazky je technická závislosť jednotlivých prístrojov a k nemu prináležiaceho spotrebného materiálu.

V danom prípade verejný obstarávateľ po dôkladnom preskúmaní a následnom zvážení následkov možného rozdelenia predmetu zákazky na časti, má na základe všetkých vyššie uvedených dôvodov za to, že ak by obstarávaný predmet zákazky rozdelil na časti, v rámci ktorých by umožnil uchádzačom predkladať ponuky na samostatné časti predmetu zákazky, a v ktorých by napokon mohlo byť viacero rôznych úspešných dodávateľov, tak potreba koordinácie jednotlivých dodávateľov častí zákazky, ktorá by bola pre riadne plnenie celého obstarávaného predmetu zákazky nevyhnutná, by mohla predstavovať vážne riziko ohrozenia riadneho plnenia obstarávanej zákazky.

Práve so zreteľom na hospodárnosť a dosiahnutie cieľa verejného obstarávania jediným spôsobom, ktorým je možné tento cieľ a hospodárnosť dosiahnuť je predmet zákazky nedeliť ale zachovať ho v celistvom stave.

**7 MIESTO A LEHOTA DODANIA PREDMETU ZÁKAZKY**

* 1. Miestom dodania predmetu zákazky je Univerzita Pavla Jozefa Šafárika v Košiciach, Lekárska fakulta, Trieda SNP 1, 040 11 Košice
  2. Výsledkom verejného obstarávania bude uzatvorenie rámcovej dohody s úspešným uchádzačom (na dodanie tovaru podľa ustanovenia § 3 ods. 2 zákona o verejnom obstarávaní). Lehoty dodania predmetu zákazky sú špecifikované v čl. VII Rámcovej dohody a budú uvedené v jednotlivých objednávkach vystavených na základe Rámcovej dohody.

Plnenie rámcovej dohody sa bude uskutočňovať na základe čiastkových objednávok, podľa potrieb verejného obstarávateľa.

* 1. Rámcová dohoda sa uzatvára na dobu určitú, a to do 30. 06. 2023. Trvanie rámcovej dohody bude možné písomným dodatkom predĺžiť, ak v čase podľa predchádzajúcej vety nedôjde k vyčerpaniu finančného limitu hodnoty zákazky. Celková doba trvania rámcovej dohody však v takom prípade nesmie presiahnuť 4 roky.

**8 ZDROJ FINANČNÝCH PROSTRIEDKOV**

* 1. Predmet zákazky bude financovaný z prostriedkov štátneho rozpočtu, resp. z vlastných finančných prostriedkov verejného obstarávateľa a z finančných prostriedkov Európskeho fondu regionálneho rozvoja prostredníctvom Operačného programu Integrovaná infraštruktúra:

Názov projektu: Návrh a implementácia pokročilých metód ventilačnej liečby a diagnostiky vírusových pneumónií vrátane Covid-19 s možnosťou ich rýchleho osvojenia

Kód ITMS2014+: 313011ASX1

Číslo zmluvy: 083/2021/OPII/VA

Kód výzvy: OPII-VA/DP/2020/9.2-01 – Výzva na predkladanie žiadostí o poskytnutie nenávratného finančného príspevku na podporu účasti slovenských výskumných inštitúcií v medzinárodných výskumných projektoch zameraných na boj proti pandémii vyvolanej ochorením COVID-19.

* 1. Verejný obstarávateľ nebude poskytovať preddavky ani zálohové platby. Financovanie bude realizované bezhotovostným platobným stykom po splnení dodávky, uvedenej v samostatnej objednávke. Lehota splatnosť faktúry je 60 (šesťdesiat) kalendárnych dní odo dňa riadneho doručenia faktúry, z dôvodu jej odsúhlasenia poskytovateľom nenávratného finančného príspevku (NFP).
  2. Podrobné vymedzenie záväzných zmluvných podmienok na dodanie predmetu zákazky tvorí *bod č. 13 Mena a ceny uvádzané v ponuke, mena finančného plnenia tejto časti súťažných podkladov*, *Príloha č. 2 Opis predmetu zákazky a Príloha č. 4 Obchodné podmienky dodania predmetu zákazky* súťažných podkladov.

**9 PREDPOKLADANÁ HODNOTA ZÁKAZKY**

9.1. Celková predpokladaná hodnota zákazky na tento predmet zákazky je vo výške:

#### 627 365,00 eur bez DPH

**10 VYHOTOVENIE PONUKY**

* 1. Uchádzač predloží kompletnú ponuku v jednom vyhotovení v elektronickej podobe podľa týchto súťažných podkladov, a to elektronickými prostriedkami, spôsobom určeným funkcionalitou EO EKS.
  2. Doklady a dokumenty, ktoré tvoria ponuku uchádzača, a ktoré neboli pôvodne vyhotovené v elektronickej forme, ale v listinnej (napr. dokumenty podľa príloh súťažných podkladov), sa spôsobom určeným funkcionalitou EKS **predkladajú naskenované vo formáte „pdf“**.

Doklady a dokumenty, ktoré tvoria ponuku uchádzača, a ktoré boli pôvodne vyhotovené v elektronickej forme sa **predkladajú** spôsobom určeným funkcionalitou EKS **v pôvodnej elektronickej podobe**.

* 1. Uchádzačom predložené doklady a dokumenty:
     1. Predložené doklady a dokumenty podľa bodu 10.2 musia verne zodpovedať pôvodnému dokladu tak, aby verejný obstarávateľ mohol bez pochybností posúdiť splnenie podmienok účasti, požiadaviek na predmet zákazky a požiadaviek na ponuku.

Tieto doklady a dokumenty verejný obstarávateľ nezverejňuje***.***

* + 1. Uchádzačom predloženú ponuku obstarávateľ, v súlade s § 64 ods. 1 zákona o verejnom obstarávaní, však zverejní vo svojom profile, s tým, že zverejnené dokumenty nemôžu obsahovať rodné číslo a osobné údaje v zmysle zákona č. 18/2018 Z. z. o ochrane osobných údajov. Taktiež, ak ide o dokumenty, ktoré sú podpísané alebo obsahujú odtlačok pečiatky, tieto sa v elektronickej podobe predkladajú s uvedením mena a priezviska osôb, ktoré dokumenty podpísali a dátumu podpisu, bez uvedenia podpisu týchto osôb a odtlačku pečiatky. Takto upravené dokumenty verejný obstarávateľ zverejní.

*V prípade, ak by ponuka mala obsahovať osobné údaje, podľa nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „Nariadenie GDPR“) a v zmysle príslušných ustanovení zákona č. 18/2018*

*Z. z. o ochrane osobných údajov a o zmene a doplnení niektorých zákonov (ďalej len „Zákon o ochrane osobných údajov“), alebo iné informácie, ktoré uchádzač považuje za dôverné alebo obchodné tajomstvo v zmysle platných právnych predpisov Slovenskej republiky a Európskej únie, je potrebné zo strany uchádzača tieto údaje vo vyhotovení ponuky v elektronickej podobe označenej/označených zo strany uchádzača ako „Príloha na zverejnenie/Prílohy na zverejnenie“, anonymizovať v súlade s relevantnými právnymi predpismi.*

* 1. Ak uchádzač nevypracoval svoju ponuku sám, uvedie v ponuke osobu, ktorej služby alebo podklady pri jej vypracovaní využil (pozri Príloha č. 6, Vzor č. 1 súťažných podkladov). Údaje podľa prvej vety uchádzač uvedie v rozsahu: meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.
  2. Verejný obstarávateľ môže požiadať uchádzača o originály dokladov a dokumentov, ktoré predložil vo svojej ponuke v skenovanej podobe ak:
* sa stane úspešným v tomto verejnom obstarávaní,
* v prípade pochybnosti o pravdivosti takto vyhotovených dokladov a dokumentov.
  1. Uchádzač je zodpovedný za označenie a zabezpečenie predložených dokumentov/súborov v ponuke v súlade s platnými právnymi predpismi Slovenskej republiky a Európskej únie.
  2. Všetky náklady a výdavky spojené s prípravou, vyhotovením a predložením ponuky znáša záujemca bez finančného nároku voči verejnému obstarávateľovi, bez ohľadu na výsledok verejného obstarávania.

**11 JAZYK PONUKY**

* 1. Celá ponuka a ďalšie doklady a dokumenty vo verejnom obstarávaní sa predkladajú v štátnom jazyku, t. j. v slovenskom jazyku.
  2. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka, t. j. do slovenského jazyka.

1. **VARIANTNÉ RIEŠENIE**
   1. Záujemcom **sa neumožňuje** predložiť variantné riešenie vo vzťahu k požadovanému predmetu zákazky.
   2. Ak bude súčasťou ponuky aj variantné riešenie, variantné riešenie nebude zaradené do vyhodnocovania a bude sa naň hľadieť, akoby nebolo predložené.

**13 MENA A CENY UVÁDZANÉ V PONUKE, MENA FINANČNÉHO PLNENIA**

* 1. Uchádzačom navrhovaná cena za požadovaný predmet zákazky uvedená v ponuke uchádzača bude vyjadrená v mene EUR.
  2. Navrhovaná cena musí byť stanovená podľa zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon Národnej rady Slovenskej republiky č.18/1996 Z. z. o cenách.
  3. Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie kúpnej zmluvy, pričom uchádzač do svojich zmluvných cien zahrnie všetky náklady spojené s plnením predmetu zákazky, ktoré môžu akýmkoľvek spôsobom ovplyvniť cenu a charakter ponuky. V prípade, že uchádzač bude úspešný, nebude akceptovaný žiadny následný nárok úspešného uchádzača na zmenu navrhovanej ceny z dôvodu chýb a opomenutí jeho povinností. Dohodnutá cena uvedená v ponuke uchádzača v návrhu kúpnej zmluvy musí platiť počas celého obdobia trvania zmluvy a nie je možné ju navýšiť.
  4. Navrhovaná celková cena za dodanie predmetu zákazky, vyjadrená v súlade so súťažnými podkladmi, musí obsahovať cenu za celú časť predmetu zákazky, čiže súčet všetkých položiek, ktorý vychádza z uchádzačom ocenených položiek.
  5. Cena za MJ položky musí byť vyššia ako nula. Cena rovná nule znamená, že ponuka nie je ocenená podľa požiadaviek verejného obstarávateľa. ***Neocenenie niektorej z položiek bude dôvodom*** ***na vylúčenie ponuky*** uchádzača v zmysle § 53 ods. 5 zákona o verejnom obstarávaní, nakoľko takáto ponuka bude považovaná za ponuku nekompletnú podľa rozsahu.
  6. Pre výpočet celkovej zmluvnej ceny uchádzač **vyplní v Prílohe č 5 – Príloha č. 2 Cenová ponuka (pre časť 1 alebo časť 2, 3 podľa toho, na ktorú časť ponuku predkladá)** súťažných podkladov nasledovné údaje (v prílohe sú v tabuľke podfarbené zelenou):
* navrhovaná cena za mernú jednotku (MJ) položky časti predmetu zákazky – v EUR bez DPH,
* DPH pre MJ položky časti predmetu zákazky - sadzba v %.

Z vyplnených údajov budú vypočítané hodnoty:

* DPH pre MJ položky časti predmetu zákazky - vyčíslená hodnota DPH v EUR,
* navrhovaná cena za MJ položky časti predmetu zákazky - v EUR s DPH,
* navrhovaná cena za požadované množstvo MJ položky - v EUR bez DPH,
* vyčíslená hodnota DPH položky za celkové množstvo MJ - v EUR,
* navrhovaná cena za požadované množstvo MJ položky - v EUR s DPH.,
* navrhovaná celková cena za dodanie požadovaného predmetu zákazky - v EUR bez DPH,
* navrhovaná celková cena za dodanie požadovaného predmetu zákazky - v EUR s DPH,
  1. Ak uchádzač nie je platiteľom DPH v Slovenskej republike, uvedie navrhovanú cenu celkom, ***ktorej súčasťou je aj DPH*** *(uvedie sadzbu DPH v % 0).* Súčasne na túto skutočnosť v ponuke upozorní.

Ak je uchádzač platcom DPH, uvedie príslušnú sadzbu DPH.

* 1. V prípade, ak uchádzač má sídlo mimo územia Slovenskej republiky, ***vyčísli celkovú cenu za predmet zákazky s DPH*** v zmysle legislatívy platnej na území Slovenskej republiky v čase predkladania ponúk, ***pre účely hodnotenie ponúk.***
  2. Všetky ceny v ponuke je potrebné uvádzať zaokrúhlené na ***dve desatinné miesta*** pri dodržaní všeobecne platných pravidiel zaokrúhľovania s ***odstránením skrytých desatinných miest a nastavením presnosti podľa zobrazenia*** (vo vlastnostiach súboru).

**14 ZÁBEZPEKA PONUKY**

* 1. Zábezpeka ponuky sa nevyžaduje.

1. **OBSAH PONUKY**
   1. Obsah ponuky je determinovaný týmito súťažnými podkladmi a šablónou/formulárom ponuky, ktorý je uvedený v systéme EKS. Šablóna/formulár ponuky s názvom „Ponuka“ je pre uchádzača prístupná z Elektronickej tabule predmetnej zákazky. Uchádzač predkladá ponuku tým spôsobom, že vyplní predmetnú šablónu/formulár ponuky v súlade s týmito súťažnými podkladmi svojim návrhom a prostredníctvom EKS ju odošle. Dokumenty v rámci ponuky predkladané v elektronickej podobe musia byť zo strany uchádzača vložené v dvoch vyhotoveniach podľa bodu 10 Vyhotovenie ponuky týchto súťažných podkladov, pričom ponuka predložená uchádzačom musí obsahovať doklady, dokumenty a vyhlásenia podľa bodov 15 a 16 týchto súťažných podkladov, vo forme uvedenej v týchto súťažných podkladoch, doplnené tak ako je to stanovené v týchto súťažných podkladoch, t. j. vrátane hesla pre šifrovanie ponuky a potvrdenie tohto hesla jeho opätovným uvedením. Uchádzač nie je oprávnený meniť znenie dokladov, dokumentov a vyhlásení, ktorých vzory sú súčasťou týchto súťažných podkladov, je však oprávnený a povinný tieto správne a pravdivo vyplniť podľa požiadaviek verejného obstarávateľa na predmet zákazky uvedených v súťažných podkladoch.
   2. Potvrdenia, doklady a dokumenty tvoriace obsah ponuky, požadované v oznámení o vyhlásení verejného obstarávania a v týchto súťažných podkladoch, musia byť v ponuke predložené ako ***originály, nie staršie ako tri mesiace alebo úradne osvedčené kópie týchto dokladov* alebo dokumentov,** pokiaľ nie je v týchto súťažných podkladoch určené inak.
   3. Doklady a dokumenty, ktoré tvoria ponuku uchádzača, a ktoré boli vyhotovené v elektronickej forme sa predkladajú v ***elektronickej podobe*** a doklady a dokumenty, ktoré neboli vyhotovené v elektronickej forme, ale v listinnej sa predkladajú ***naskenované***.
   4. Ak ponuka obsahuje dôverné informácie, uchádzač ich v ponuke viditeľne označí. Verejný obstarávateľ odporúča, aby ponuka predložená podľa týchto súťažných podkladov obsahovala uchádzačom vypracovaný Zoznam dôverných informácií s identifikáciou čísla strany, čísla odseku, bodu a textu obsahujúceho dôverné informácie.
2. **PONUKA UCHÁDZAČA**
   1. **Doklady a dokumenty,** prostredníctvom ktorých uchádzač **preukazuje splnenie podmienok účasti** uchádzačov vo verejnomobstarávaní v zmysle § 32 ods. 1 zákona o verejnom obstarávaní, uvedených v týchto súťažných podkladoch, resp. JED, ktorým preukazuje splnenie podmienok účasti uvedených v *Prílohe č. 1 Splnenie podmienok účasti* .

*Dokument, resp. dokumenty uchádzač nahrá do ponuky v časti formulára „Podmienky účasti“.*

* 1. **Návrh obchodných podmienok – Rámcová dohoda** podľa Prílohy č. 4 týchto súťažných podkladov vo formáte napr. pdf a pod. Návrh rámcovej dohody, ktorý **musí byť podpísaný** uchádzačom alebo osobou/osobami oprávnenou/nými konať za uchádzača/ov, v prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny a musí byť doplnený o:
* identifikačné údaje uchádzača (Čl. I, ods. 1),
* kontaktné údaje osôb (Čl. V, ods. 10)
* kúpnu cenu (Čl. VI. ods. 2),

*Dokument uchádzač nahrá do ponuky v časti formulára „Ostatné dokumenty ponuky“.*

16.3 **Vyplnenú prílohu**, ktorá je súčasťou Prílohy č. 4 týchto súťažných podkladov, ktorá **musí byť podpísaná** uchádzačom alebo osobou/osobami oprávnenou/nými konať za uchádzača/ov, v prípade skupiny dodávateľov musí byť podpísaná každým členom skupiny alebo osobou/osobami oprávnenými konať v danej veci za člena skupiny, súbor uchádzač predloží v needitovateľnej forme vo formáte „pdf“.

Uchádzač predloží:

**Prílohu č. 1 – Technická špecifikácia a štruktúrovaný rozpočet ceny predmetu dohody**

Uchádzačom predložená vyplnená Príloha č. 1 musí byť totožná s Prílohou č. 5 súťažných podkladov.

*Dokumenty uchádzač nahrá do ponuky v časti formulára „Ostatné dokumenty ponuky“.*

* 1. **Návrh na plnenie kritéria** podľa šablóny s názvom „Hodnotiace kritériá“ uvedenej v rámci šablóny/formuláru ponuky s názvom „Ponuka“ v systéme EKS. Uchádzač v rámci šablóny „Hodnotiace kritériá“ uvedie svoj návrh na plnenie kritéria *Celková cena za dodanie časti predmetu zákazky v EUR s DPH.*

**Príloha č. 5 Cenová ponuka uchádzača** súťažných podkladov, súbor uchádzač vyplní a predloží v editovateľnej forme, vo formáte podporovanom aplikáciou Excel.

Uchádzač v prílohe uvedie ponúkaný tovar predmetu zákazky tým, že k požadovanej položke uvedie konkrétny ponúkaný tovar, ktorý verejný obstarávateľ bude môcť posúdiť z hľadiska splnenia požadovaných špecifikácií. Ponúkaný tovar uchádzač identifikuje názvom, obchodnou značkou, katalógovým číslom, podrobným opisom (príp. môže doplniť link na internetovú stránku daného produktu) tak, aby verejný obstarávateľ mohol jasne a jednoznačne identifikovať ponúkaný tovar a posúdiť/vyhodnotiť, či spĺňa požadované špecifikácie (postupom podľa Prílohy č. 2 Opis predmetu zákazky).

Uchádzač zároveň v tejto prílohe uvedie údaje o navrhovanej cene položky predmetu zákazky, podľa pokynov **v bode 13** týchto súťažných podkladov.

Uchádzačom predložená vyplnená Príloha č. 5 súťažných podkladov sa následne (po vyhodnotení a elektronickej aukcii pozri bod 3 Prílohy č. 3 Kritérium na vyhodnotenie ponúk, pravidlá ich uplatnenia a pravidlá elektronickej aukcie) pre úspešného uchádzača stáva Prílohou č. 1 Rámcovej dohody.

*Návrh na plnenie kritéria uchádzač nahrá do ponuky v časti formulára „Hodnotiace kritériá“.*

* 1. **Čestné vyhlásenia uchádzača vo verejnom obstarávaní** podľa Prílohy č. 6 Vzor č. 1 až Vzor č. 3) týchto súťažných podkladov, ktoré **musí byť podpísané** uchádzačom alebo osobou oprávnenou konať za uchádzača a musia byť predložené needitovateľnej forme vo formáte „pdf“ a pod.

*Dokument uchádzač nahrá do ponuky v časti formulára „Ostatné dokumenty ponuky“.*

* 1. **Dokument** preukazujúci, kto je **oprávnený konať v mene uchádzača** (**podpísané plnomocenstvo štatutárneho orgánu)** uchádzača alebo lídra skupiny dodávateľov pre zástupcu uchádzača alebo skupiny dodávateľov, ktorý je oprávnený konať v mene uchádzača alebo skupiny dodávateľov v záväzkových vzťahoch, **ak ponuku podpísala osoba,** ktorá **nie je štatutárnym orgánom** uchádzača alebo člena skupiny**.**

*Dokument uchádzač nahrá do ponuky v časti formulára „Ostatné dokumenty ponuky“.*

* 1. **Dokument** preukazujúci, kto je **lídrom skupiny dodávateľov** (podpísané plnomocenstvo všetkých členov skupiny dodávateľov pre jedného z členov skupiny dodávateľov konať v mene všetkých členov skupiny dodávateľov a prijímať pokyny v tomto verejnom obstarávaní, ako aj konať v mene skupiny dodávateľov v tomto verejnom obstarávaní, **ak ponuku predkladá skupina dodávateľov.**

*Dokument uchádzač nahrá do ponuky v časti formulára „Ostatné dokumenty ponuky“.*

1. **NÁKLADY NA PONUKU**
   1. Všetky náklady a výdavky spojené s prípravou a predložením ponuky znáša záujemca/uchádzač bez finančného nároku voči verejnému obstarávateľovi, bez ohľadu na výsledok verejného obstarávania. Ponuky doručené predpísaným spôsobom podľa týchto súťažných podkladov, t. j. elektronicky, spôsobom určeným funkcionalitou EO EKS v lehote na predkladanie ponúk podľa týchto súťažných podkladov, sa uchádzačom nevracajú. Zostávajú ako súčasť dokumentácie vyhláseného verejného obstarávania.
2. **OPRÁVNENENIE PREDLOŽIŤ PONUKU**
   1. Záujemcom/uchádzačom môže byť hospodársky subjekt, vystupujúci voči verejnému obstarávateľovi samostatne alebo skupina hospodárskych subjektov, vystupujúcich voči verejnému obstarávateľovi spoločne. Uchádzač nemôže byť v tom istom postupe zadávania zákazky zároveň aj členom skupiny dodávateľov, ktorá predkladá ponuku.

Skupina dodávateľov nemusí vytvoriť právnu formu na účely účasti vo verejnom obstarávaní, musí však stanoviť lídra skupiny dodávateľov v procese verejného obstarávania. Všetci členovia takejto skupiny dodávateľov, utvorenej na poskytnutie predmetu zákazky, sú povinní udeliť plnomocenstvo jednému z členov skupiny dodávateľov konať v mene všetkých členov skupiny dodávateľov a prijímať pokyny v tomto verejnom obstarávaní, ako aj konať v mene skupiny dodávateľov pre prípad prijatia ich ponuky.

V prípade prijatia ponuky skupiny dodávateľov sa vyžaduje, aby skupina dodávateľov pred podpisom kúpnej zmluvy uzatvorila a predložila verejnému obstarávateľovi zmluvu, v ktorej budú jednoznačne stanovené vzájomné práva a povinnosti, kto sa akou časťou bude podieľať na plnení zákazky, ako aj skutočnosť, že všetci členovia skupiny dodávateľov sú viazaní záväzkami voči verejnému obstarávateľovi spoločne a nerozdielne.

1. **PREDLOŽENIE PONUKY A STIAHNUTIE PONUKY**
   1. Ponuka predložená uchádzačom musí byť vypracovaná v súlade s podmienkami uvedenými v Oznámení o vyhlásení verejného obstarávania a v týchto súťažných podkladoch a nesmie obsahovať žiadne obmedzenia alebo výhrady, ktoré sú v rozpore s uvedenými požiadavkami a nesmie obsahovať také skutočnosti, ktoré sú v rozpore so všeobecne záväznými právnymi predpismi.
   2. Verejný obstarávateľ žiada uchádzačov, aby pri príprave ponúk a v priebehu verejného obstarávania dbali na povinnosti, vyplývajúce z Nariadenia GDPR a zo Zákona o ochrane osobných údajov.
   3. Každý uchádzač môže vo verejnom obstarávaní predložiť iba jednu ponuku, buď samostatne sám za seba alebo ako člen skupiny dodávateľov, a to výlučne v písomnej forme – **elektronicky**, spôsobom určeným funkcionalitou EO EKS. Uchádzač nemôže byť v tom istom postupe zadávania zákazky zároveň aj členom skupiny dodávateľov, ktorá predkladá ponuku.
   4. Uchádzač predloží úplnú ponuku v určených komunikačných formátoch a určeným spôsobom tak, aby bola zabezpečená pred zmenou jej obsahu, výlučne elektronicky, spôsobom určeným funkcionalitou EO EKS. **Kódovanie a šifrovanie zabezpečuje EKS bez akejkoľvek potreby ďalších nástrojov.**
   5. Verejný obstarávateľ elektronicky, prostredníctvom funkcionality EO EKS potvrdí prijatie ponuky uchádzačovi.
   6. Verejný obstarávateľ vylúči uchádzača:
2. ak nedodržal určený spôsob komunikácie,
3. ak obsah jeho ponuky nie je možné sprístupniť,
4. ak nepredložil ponuku vo vyžadovanom formáte kódovania, ak je potrebný na ďalšie spracovanie pri vyhodnocovaní ponúk.
   1. Ponuka predložená v elektronickej podobe po uplynutí lehoty na predkladanie ponúk: **elektronický nástroj** [**https://eo.eks.sk**](http://www.eo.eks.sk/) **neumožňuje predkladanie ponúk po lehote na predkladanie ponúk.**
   2. Uchádzač môže predloženú ponuku dodatočne doplniť, zmeniť alebo vziať späť do uplynutia lehoty na predkladanie ponúk.
   3. Stiahnutie ponuky je možné vykonať odvolaním pôvodnej ponuky a to výlučne elektronickými prostriedkami, spôsobom určeným funkcionalitou EO EKS. Stiahnutú ponuku je potrebné doručiť spôsobom opísaným v týchto súťažných podkladoch v lehote na predkladanie ponúk.
5. **LEHOTA NA PREDKLADANIE PONÚK**
   1. Za doručenú ponuku sa považuje iba tá ponuka, ktorá je doručená verejnému obstarávateľovi prostredníctvom elektronického portálu EKS v lehote na predkladanie ponúk, stanovenej podľa zákona o verejnom obstarávaní, ***do 12. 01. 2022 09:00 hod.***
   2. Elektronický nástroj [https://eo.eks.sk](http://www.eo.eks.sk/) neumožňuje predkladanie ponúk po lehote na jej predloženie, z uvedeného dôvodu sa § 49 ods. 3 písm. a) neaplikuje.
   3. Uchádzači doručia svoje ponuky v lehote na predkladanie ponúk výlučne elektronicky, spôsobom určeným funkcionalitou EO EKS.
   4. Obsah každej ponuky bude komisii sprístupnený až po uplynutí lehoty na predkladanie ponúk v lehote podľa zákona.
6. **LEHOTA VIAZANOSTI PONUKY**
   1. Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej verejným obstarávateľom.
   2. Lehota viazanosti ponúk je pre túto zákazku stanovená do **30. 09. 2022.**
   3. Verejný obstarávateľ podľa zákona oznámi uchádzačom zmenenú lehotu viazanosti ponúk. Uchádzači sú svojou ponukou viazaní do uplynutia verejným obstarávateľom oznámenej lehoty viazanosti ponúk, vrátane zmenenej lehoty viazanosti ponúk.
7. **KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/UCHÁDZAČMI**
   1. Komunikácia a výmena informácií medzi verejným obstarávateľom a záujemcami/uchádzačmi sa uskutočňuje v slovenskom jazyku písomne – prostredníctvom elektronických prostriedkov, spôsobom určeným funkcionalitami EKS.
   2. Komunikácia, výmena a uchovávanie informácií sa uskutočňuje spôsobom, ktorý zabezpečí integritu a zachovanie dôvernosti údajov uvedených v ponuke.
   3. Podrobné pravidlá a podmienky komunikácie a výmeny informácií v tomto verejnom obstarávaní v rámci EKS sú uvedené v platných VP EO.
8. **VYSVETĽOVANIE SÚŤAŽNÝCH PODKLADOV**
   1. Zmena alebo doplnenie súťažných podkladov, vysvetlenie informácií uvedených v Oznámení o vyhlásení verejného obstarávania, verejný obstarávateľ bezodkladne oznámi všetkým záujemcom, najneskôr však **šesť dni** pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred, a to prostredníctvom portálu [https://eo.eks.sk](http://www.eo.eks.sk/) a na profile verejného obstarávateľa zákazky na webovej stránke ÚVO <https://www.uvo.gov.sk/profily/-/profil/pdetail/1036> .
   2. Vysvetlenie bude verejne a priamo prístupné na Elektronickej tabuli v rámci systému EKS a predmetného verejného obstarávania a zároveň bude registrovaným záujemcom alebo uchádzačom odosielané/doručované prostredníctvom portálu [https://eo.eks.sk](http://www.eo.eks.sk/) do konta záujemcu, zriadenom na predmetnom portáli. Momentom odoslania prostredníctvom [https://eo.eks.sk](http://www.eo.eks.sk/) sa považuje vysvetlenie za doručené.
   3. Ak si vysvetlenie informácií, potrebných na vypracovanie ponuky alebo na preukázanie splnenia podmienok účasti, hospodársky subjekt alebo záujemca nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ nie je povinný predĺžiť lehotu na predkladanie ponúk.
9. **OBHLIADKA MIESTA DODANIA PREDMETU ZÁKAZKY**
   1. Obhliadka miesta poskytnutia predmetu zákazky sa neuskutoční.
10. **OTVÁRANIE PONÚK**
    1. Neverejné otváranie ponúk sa vykoná dňa ***12. 01. 2022 o 10:00 hod***., na Univerzite Pavla Jozefa Šafárika v Košiciach, Rektorát, Šrobárova 2, 041 80 Košice.
    2. Komisia na vyhodnotenie ponúk, menovaná verejným obstarávateľom, vykoná otváranie ponúk elektronickými prostriedkami, spôsobom určeným funkcionalitou EKS, a to odšifrovaním a sprístupnením obsahu ponúk v uvedenej lehote a v súlade so zákonom.
    3. Podľa ustanovenie § 54 ods. 3 zákona o verejnom obstarávaní je otváranie ponúk neverejné, údaje z otvárania ponúk sa nezverejňujú a zápisnica z otvárania ponúk sa uchádzačom nezasiela.
11. **VYHODNOTENIE SPLNENIA PODMIENOK ÚČASTI**
    1. Hodnotenie splnenia podmienok účasti uchádzačov bude založené na preskúmaní splnenia podmienok účasti, týkajúcich sa:

* osobného postavenia uchádzača podľa § 32 ods. 1 zákona o verejnom obstarávaní

Uchádzač môže nahradiť doklady, preukazujúce splnenie podmienok účasti v súlade s ustanovením § 39 zákona o verejnom obstarávaní predložením Jednotného európskeho dokumentu (JED).

* 1. Uchádzač, ktorým je skupina dodávateľov, preukazuje splnenie podmienok účasti podľa ustanovenia § 37 zákona o verejnom obstarávaní.
  2. Verejný obstarávateľ posúdi splnenie podmienok účasti, týkajúcich sa postavenia uchádzačov v tomto verejnom obstarávaní v súlade s dokumentmi, potrebnými na vypracovanie ponuky alebo na preukázanie splnenia podmienok účasti, v súlade so zákonom o verejnom obstarávaní.

1. **VYSVETĽOVANIE DOKLADOV NA PREUKÁZANIE SPLNENIA PODMIENOK ÚČASTI**
   1. Verejný obstarávateľ podľa zákona písomne – elektronickými prostriedkami, spôsobom určeným funkcionalitou EKS, požiada uchádzača o vysvetlenie alebo o doplnenie predložených dokladov vždy, keď z predložených dokladov nie je možné posúdiť ich platnosť alebo splnenie podmienky účasti. Uchádzač doručí vysvetlenie a doplnenie predložených dokladov verejnému obstarávateľovi písomne– elektronickými prostriedkami, spôsobom určeným funkcionalitou EKS v lehote do dvoch pracovných dní odo dňa odoslania žiadosti, pokiaľ verejný obstarávateľ neurčil dlhšiu lehotu.
2. **VYLÚČENIE UCHÁDZAČA**
   1. Verejný obstarávateľ, podľa vyhodnotenia splnenia podmienok účasti, vylúči uchádzača z verejného obstarávania v súlade s ustanovením § 40 ods. 6 zákona o verejnom obstarávaní.
   2. Uchádzač, na ktorého sa vzťahuje dôvod na vylúčenie podľa § 40 ods. 6 písm. d) až g) a ods. 7 zákona, je oprávnený verejnému obstarávateľovi preukázať, že prijal dostatočné opatrenia na vykonanie nápravy. Opatreniami na vykonanie nápravy musí uchádzač preukázať, že zaplatil alebo sa zaviazal zaplatiť náhradu týkajúcu sa akejkoľvek škody, napravil pochybenie, dostatočne objasnil sporné skutočnosti a okolnosti, a to aktívnou spoluprácou s príslušnými orgánmi, a že prijal konkrétne technické, organizačné a personálne opatrenia, ktoré sú určené na to, aby sa zabránilo budúcim pochybeniam, priestupkom, správnym deliktom alebo trestným činom.
   3. Uchádzač, ktorému bol uložený zákaz účasti vo verejnom obstarávaní potvrdený konečným rozhodnutím v inom členskom štáte, nie je oprávnený verejnému obstarávateľovi preukázať, že prijal opatrenie na vykonanie nápravy podľa § 40 ods. 8 druhej vety zákona, ak je toto rozhodnutie vykonateľné v Slovenskej republike.
   4. Verejný obstarávateľ posúdi opatrenia na vykonanie nápravy podľa § 40 ods. 8 druhej vety zákona predložené uchádzačom, pričom zohľadní závažnosť pochybenia a jeho konkrétne okolnosti. Ak opatrenia na vykonanie nápravy predložené uchádzačom považuje verejný obstarávateľ za nedostatočné, vylúči uchádzača z verejného obstarávania.
   5. Uchádzača z členského štátu, ak je v štáte svojho sídla, miesta podnikania alebo obvyklého pobytu oprávnený vykonávať požadovanú činnosť, verejný obstarávateľ nesmie vylúčiť z dôvodu, že na základe zákona sa vyžaduje na vykonávanie požadovanej činnosti určitá právna forma.
   6. Uchádzačovi bude písomne – elektronickými prostriedkami, spôsobom určeným funkcionalitou EKS, oznámené jeho vylúčenie, s uvedením dôvodu vylúčenia a lehoty, v ktorej môže byť doručená námietka podľa zákona.
3. **POSÚDENIE A VYHODNOTENIE PONÚK**
   1. Komisia na vyhodnotenie ponúk vyhodnotí ponuky z hľadiska splnenia požiadaviek verejného obstarávateľa na predmet zákazky, a v prípade pochybností overí správnosť informácií a dôkazov, ktoré poskytli uchádzači. Vyhodnocovanie ponúk komisiou je neverejné.

Ponuka nesmie obsahovať žiadne obmedzenia alebo výhrady, ktoré sú v rozpore s uvedenými požiadavkami a nesmie obsahovať také skutočnosti, ktoré sú v rozpore so všeobecne záväznými právnymi predpismi.

1. **VYSVETĽOVANIE PONÚK, ODÔVODNENIE MIMORIADNE NÍZKEJ PONUKY**
   1. V prípade identifikácie nezrovnalostí alebo nejasností v poskytnutých informáciách alebo dôkazoch, ktoré uchádzač poskytol, verejný obstarávateľ písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.
   2. Ponuka nesmie obsahovať žiadne obmedzenia alebo výhrady, ktoré sú v rozpore s uvedenými požiadavkami a nesmie obsahovať také skutočnosti, ktoré sú v rozpore so všeobecne záväznými právnymi predpismi.
   3. Ak sa pri zákazke javí ponuka v zmysle § 53 ako mimoriadne nízka vo vzťahu k dodávke, ktorá je predmetom zákazky, komisia písomne – elektronickými prostriedkami, spôsobom určeným funkcionalitou EKS, požiada uchádzača v súlade § 53 ods. 2 zákona o verejnom obstarávaní o vysvetlenie, týkajúce sa tej časti ponuky, ktoré sú pre jej cenu podstatné.

Vysvetlenie sa môže týkať najmä:

1. hospodárnosti výrobných postupov alebo hospodárnosti poskytovaných služieb,
2. technického riešenia alebo osobitne výhodných podmienok, ktoré má uchádzač k dispozícii na dodanie tovaru, na poskytnutie služby,
3. osobitosti tovaru alebo osobitosti služby navrhovanej uchádzačom,
4. dodržiavania povinností v oblasti pracovného práva, najmä s ohľadom na dodržiavanie minimálnych mzdových nákladov, ochrany životného prostredia alebo sociálneho práva,
5. dodržiavania povinností voči subdodávateľom,
6. možnosti uchádzača získať štátnu pomoc.
   1. Uchádzač musí doručiť písomne – elektronickými prostriedkami, spôsobom určeným funkcionalitou EKS odôvodnenie mimoriadne nízkej ponuky do piatich pracovných dní odo dňa odoslania žiadosti o vysvetlenie, pokiaľ komisia neurčila dlhšiu lehotu.
   2. Ak uchádzač odôvodňuje mimoriadne nízku ponuku získaním štátnej pomoci, musí byť schopný v primeranej lehote, určenej komisiou preukázať, že mu štátna pomoc bola poskytnutá v súlade s pravidlami vnútorného trhu Európskej únie, inak verejný obstarávateľ vylúči ponuku.
   3. Komisia zohľadní vysvetlenie ponuky uchádzačom v súlade s požiadavkou podľa zákona o verejnom obstarávaní alebo odôvodnenie mimoriadne nízkej ponuky uchádzačom, ktoré vychádza z predložených dôkazov.
7. **OPRAVA MATEMATICKÝCH CHÝB**
   1. Za zrejmé chyby v písaní sa považujú chyby, ktoré vznikli neúmyselne ako napr. pisárske preklepy, vynechanie písmen, nesprávne citované ustanovenia predpisu a za chyby v počtoch možno považovať nesprávny súčet dvoch položiek, posun desatinnej čiarky a pod. Za zrejmú chybu v písaní je možné považovať iba skutočne zjavnú a viditeľnú chybu v písaní, pričom tieto chyby nemajú vplyv na výsledok verejného obstarávania.
   2. O každej vykonanej oprave bude uchádzač bezodkladne upovedomený a písomne požiadaný o vysvetlenie ponuky s cieľom odstránenia zrejmých chýb v ponuke, zistených pri jej vyhodnocovaní.
   3. V prípade, ak z ponuky uchádzača vyplýva viac rôznych návrhov na plnenie toho istého kritéria na vyhodnotenie ponúk, verejný obstarávateľ bude pri vyhodnocovaní ponuky obsahujúcej viac návrhov na plnenie toho istého kritéria na vyhodnotenie ponúk postupovať v zmysle Výkladového stanoviska č. 1/2021 Úradu pre verejné obstarávanie.
   4. Ak uchádzač nedoručí písomné vysvetlenie v lehote dvoch pracovných dní odo dňa odoslania žiadosti o vysvetlenie, pokiaľ komisia neurčila dlhšiu lehotu bude písomne upovedomený o vylúčení jeho ponuky s uvedením dôvodu vylúčenia a lehoty, v ktorej môže byť podaná námietka.
8. **VYLÚČENIE PONUKY**
   1. Verejný obstarávateľ vylúči ponuku v súlade s ustanovením § 53 ods. 5 zákona o verejnom obstarávaní. Verejný obstarávateľ písomne – elektronickými prostriedkami, spôsobom určeným funkcionalitou EKS, oznámi uchádzačovi vylúčenie s uvedením dôvodov, a zároveň uvedie lehotu, v ktorej môže byť doručená námietka podľa zákona.
9. **ELEKTRONICKÁ AUKCIA**
   1. Verejný obstarávateľ v súlade s § 54 ods. 7 zákona o verejnom obstarávaní vyzve elektronickými prostriedkami súčasne všetkých uchádzačov, ktorí neboli vylúčení a ktorých ponuky spĺňajú určené požiadavky na účasť v elektronickej aukcii. Východiskom elektronickej aukcie v rámci predmetu zákazky sú ceny, ktoré sú uvedené v ponukách predložených v systéme EKS; to neplatí ak ich komisia v súlade s vyhodnocovaním opravila.
   2. Informácie týkajúce sa priebehu elektronickej aukcie, informácie o použitých elektronických zariadeniach, podmienkach a špecifikácií technického pripojenia, prvkov, ktorých hodnoty budú predmetom elektronickej aukcie (za predpokladu, že sú kvantifikovateľné a dajú sa vyjadriť v číslach alebo percentách), limitov hodnôt, ktoré možno predložiť, vyplývajúcich z technických požiadaviek týkajúcich sa predmetu zákazky, informácií, ktoré budú uchádzačom sprístupnené v priebehu elektronickej aukcie, termínu ich sprístupnenia (ak to pripadá do úvahy), podmienok, za ktorých môže uchádzač predkladať nové hodnoty prvkov, najmä minimálne rozdiely, ktoré sa budú pri predkladaní ponúk vyžadovať, ak to prichádza do úvahy, sú uvedené v Prílohe č. 3 *Kritérium na vyhodnotenie ponúk, pravidlá jeho/ich uplatnenia a pravidlá elektronickej aukcie* týchto súťažných podkladov.

**34 INFORMÁCIA O VÝSLEDKU VYHODNOTENIA PONÚK**

* 1. Verejný obstarávateľ po vyhodnotení ponúk predložených na jednotlivé samostatné časti, po odoslaní všetkých oznámení o vylúčení uchádzača bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov na Elektronickej tabuli. Úspešnému uchádzačovi oznámi, že verejný obstarávateľ jeho ponuku prijíma. Súčasne ostatným neúspešným uchádzačom jednotlivo oznámi, že neuspeli, s uvedením dôvodu, resp. dôvodov neprijatia ich ponuky a identifikácie úspešného uchádzača informácie o charakteristikách a výhodách jeho ponuky a lehoty, v ktorej môže byť doručená námietka podľa zákona.

1. **UZAVRETIE RÁMCOVEJ DOHODY**
   1. Verejný obstarávateľ uzavrie rámcovú dohodu s úspešným uchádzačom bezodkladne v súlade s ustanovením § 56 zákona o verejnom obstarávaní. Výsledkom verejnej súťaže bude uzatvorenie rámcovej dohody (na dodanie tovaru podľa ustanovenia § 3 ods.2 zákona o verejnom obstarávaní), s uchádzačom, ktorý sa umiestnil na prvom mieste v poradí podľa § 409 zákona č. 513/1991 Zb. v znení neskorších predpisov - Obchodný zákonník.
   2. **Rámcová dohody bude uzatvorená s odkladacou podmienkou, ktorou bude schválenie verejného obstarávania zo strany poskytovateľa NFP, t. j. doručenie kladnej správy z kontroly verejného obstarávania prijímateľovi (verejnému obstarávateľovi).**
   3. Rámcová dohoda nadobúda platnosť dňom jej podpisu stranami dohody a účinnosť po ukončení finančnej kontroly, ak poskytovateľ príspevku z fondov Európskej únie neidentifikoval nedostatky, ktoré by mali alebo mohli mať vplyv na výsledok verejného obstarávania, pričom rozhodujúci je dátum doručenia správy z kontroly kupujúcemu ako prijímateľovi. Ak boli v rámci finančnej kontroly verejného obstarávania identifikované nedostatky, ktoré mali alebo mohli mať vplyv na výsledok verejného obstarávania, dohoda nadobudne účinnosť momentom súhlasu kupujúceho ako prijímateľa s výškou ex ante finančnej opravy uvedenej v správe z kontroly a kumulatívneho splnenia podmienky na uplatnenie ex ante finančnej opravy podľa Metodického pokynu CKO č. 5, ktorý upravuje postup pri určení finančných opráv za verejné obstarávanie.
   4. Verejný obstarávateľ môže odstúpiť od tejto rámcovej dohody bez akýchkoľvek sankčných dôsledkov v prípade, ak výsledky administratívnej finančnej kontroly poskytovateľa NFP neumožňujú financovanie výdavkov vzniknutých z procesu verejného obstarávania.
   5. Uzavretá rámcová dohoda nesmie byť v rozpore so súťažnými podkladmi ani s ponukou, predloženou úspešným uchádzačom.
   6. Verejný obstarávateľ neuzavrie rámcovú dohodu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora a s uchádzačom, ktorého subdodávateľ alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov.
   7. Úspešný uchádzač pred podpisom rámcovej dohody, ktorá bude výsledkom tohto verejného obstarávania v rámci poskytnutia riadnej súčinnosti podľa § 56 ods. 8 zákona bude povinný:
2. uviesť údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia v súlade so zákonom v prípade, že úspešný uchádzač/úspešní uchádzači zabezpečujú realizáciu predmetu zákazky subdodávateľmi,
3. v prípade skupiny dodávateľov – predložiť zmluvu, v ktorej budú jednoznačne stanovené vzájomné práva a povinnosti, kto sa akou časťou bude podieľať na plnení zákazky, ako aj skutočnosť, že všetci členovia skupiny dodávateľov sú zaviazaní zo záväzkov voči verejnému obstarávateľovi spoločne a nerozdielne v súlade s bodom 18.1 týchto súťažných podkladov.
   1. Verejný obstarávateľ neprijme ani jednu ponuku z predložených ponúk, ak sa obchodné podmienky predložené uchádzačmi budú vymykať obvyklým zmluvným podmienkam, ktoré by znevýhodňovali verejného obstarávateľa alebo predložená ponuka presiahne objem finančných prostriedkov na dodanie predmetu zákazky. Táto ponuka sa stane pre verejného obstarávateľa neprijateľná.
4. **ZRUŠENIE POUŽITÉHO POSTUPU ZADÁVANIA ZÁKAZKY**
   1. Verejný obstarávateľ bezodkladne upovedomí všetkých uchádzačov alebo záujemcov o zrušení použitého postupu zadávania zákazky s uvedením dôvodu a oznámi im postup, ktorý použije pri zadávaní zákazky na pôvodný predmet zákazky.
   2. Verejný obstarávateľ môže zrušiť verejné obstarávanie v prípade, ak výsledky administratívnej alebo finančnej kontroly poskytovateľa NFP neumožňujú financovanie výdavkov vzniknutých z procesu verejného obstarávania.

**37 REVÍZNE POSTUPY**

* 1. Uchádzač alebo osoba, ktorej práva alebo právom chránené záujmy boli alebo mohli byť dotknuté postupom verejného obstarávateľa môže podľa § 164 zákona o verejnom obstarávaní podať verejnému obstarávateľovi žiadosť o nápravu.
  2. Uchádzač alebo osoba, ktorej práva alebo právom chránené záujmy boli alebo mohli byť dotknuté postupom verejného obstarávateľa môže podať podľa § 170 zákona o verejnom obstarávaní námietku proti postupu verejného obstarávateľa.

1. **DÔVERNOSŤ PROCESU VEREJNÉHO OBSTARÁVANIA**
   1. Informácie, týkajúce sa preskúmavania, vysvetľovania, vyhodnocovania ponúk a odporúčaní na prijatie ponuky najúspešnejšieho uchádzača sú dôverné. Členovia komisie na vyhodnocovanie ponúk a zodpovedné osoby obstarávateľa nebudú počas prebiehajúceho procesu verejného obstarávania poskytovať alebo zverejňovať uvedené informácie o obsahu ponúk ani uchádzačom, ani žiadnym tretím osobám.
   2. Informácie, ktoré uchádzač v ponuke označí za dôverné, nebudú zverejnené alebo inak použité bez predošlého súhlasu uchádzača, pokiaľ uvedené nebude v rozpore so zákonom o verejnom obstarávaní na inými všeobecne záväznými právnymi predpismi/ osobitnými predpismi (zákon č.211/2000 Z. z. o slobodnom prístupe k informáciám a o zmene a doplnení niektorých zákonov, zákon č. 215/2004 Z. z. o ochrane utajovaných skutočností a o zmene a doplnení niektorých zákonov, atď.).
   3. Za dôverné informácie je možné označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny ale len cena, tak aj spôsob výpočtu ceny a vzory. Ako obchodné tajomstvo uchádzač nemôže označiť údaje, ktoré sú návrhmi na plnenie kritérií.
2. **ZÁVEREČNÉ USTANOVENIA**
   1. Ponuky uchádzačov ani ich časti sa nepoužijú bez súhlasu uchádzačov, iba ak ich použitie vyplýva zo zákona o verejnom obstarávaní a je v súlade s týmto zákonom o verejnom obstarávaní.
   2. Skutočnosti, týkajúce sa postupu zadávania zákazky neupravené v Oznámení o vyhlásení verejného obstarávania a v súťažných podkladoch sa riadia príslušnými ustanoveniami zákona č. 343/2015 Z. z. o verejnom obstarávaní v platnom znení.